ฟิล ฮิลล์

**ฟิลิป โทลล์ ฮิลล์ จูเนียร์** (; 20 เมษายน ค.ศ. 1927 – 28 สิงหาคม ค.ศ. 2008) เป็นนักแข่งรถชาวอเมริกัน เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  ฮิลล์เป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับแฟร์รารี และชนะการแข่งขันกรังด์ปรีซ์สามรายการตลอดแปดฤดูกาลแข่งขัน ฮิลล์มีผลงานในการแข่งขันทดสอบความทนทานเป็นชัยชนะในการแข่งขัน 24 ชั่วโมง เลอม็อง และ 12 ชั่วโมง ซีบริง รายการละสามครั้งกับแฟร์รารี และชัยชนะในการแข่งขัน 24 ชั่วโมง เดย์โทนา กับเอ็นเออาร์ที ทำให้เขากลายเป็นนักขับคนแรกที่ทำสามมงกุฎแห่งการแข่งความทนทานสำเร็จ

ฮิลล์เกิดที่ไมแอมีและเติบโตที่แซนตามอนิกา เขาศึกษาด้านการบริหารธุรกิจที่มหาวิทยาลัยเซาเทิร์นแคลิฟอร์เนียเป็นเวลาสองปี ก่อนที่จะลาออกมาเป็นช่างยนต์ให้แก่ตัวแทนจำหน่ายรถนำเข้าในลอสแอนเจลิส และเริ่มแข่งรถด้วยรถเอ็มจีของตนเองใน ค.ศ. 1947 เขาถูกส่งไปฝึกอบรมกับผู้ผลิตรถชั้นนำหลายแห่งที่ประเทศอังกฤษในช่วง ค.ศ. 1949–1950 ซึ่งทำให้เขารู้จักกับวงการแข่งรถของที่นั่น และกลับมามีผลงานโดดเด่นในการแข่งรถสปอร์ตจากชัยชนะในปีแรกที่เพบเบิลบีช หลังจากเข้าร่วมการแข่งขัน 24 ชั่วโมง เลอม็อง เป็นครั้งแรกในปี 1953 ฮิลล์ได้รับการทาบทามจากแฟร์รารีให้ลงแข่งในปี 1955 แต่ไม่จบการแข่งขันในสามปีแรก จนกระทั่งเขาเข้าเส้นชัยเป็นอันดับหนึ่งได้สำเร็จในปี 1958 ร่วมกับออลีวีเย ฌ็องเดอเบียง ในรถ 250 เตสตา รอสซา ฮิลล์ได้รับชัยชนะร่วมกับฌ็องเดอเบียงอีกครั้งในปี 1961 และ 1962

ฮิลล์ลงแข่งฟอร์มูลาวันครั้งแรกในการแข่งขันเฟรนช์กรังด์ปรีซ์ 1958 ด้วยรถของมาเซราตี หลังจากแฟร์รารีไม่ได้ให้โอกาสในการแข่งรถที่นั่งเดี่ยว แต่เมื่อนักแข่งหลักของทีมเสียชีวิตระหว่างฤดูกาล เขาจึงถูกดึงตัวมาขับแทนโดยจบอันดับที่สามในการแข่งขันสองรายการสุดท้าย เขาเป็นนักขับของแฟร์รารีอย่างเต็มตัวในฤดูกาล  และได้รับชัยชนะครั้งแรกในการแข่งขันอิตาเลียนกรังด์ปรีซ์ 1960 ภายใต้กฎข้อบังคับใหม่เกี่ยวกับเครื่องยนต์ในฤดูกาล  กับรถรุ่น 156 ทรงจมูกฉลามของแฟร์รารี ฮิลล์ต้องแย่งชิงตำแหน่งแชมป์โลกกับนักขับร่วมทีม ว็อล์ฟกัง ฟ็อน ทริพส์ ทว่าอุบัติเหตุระหว่างการแข่งขันรอบตัดสินที่อิตาลีทำให้ฟ็อน ทริพส์ และผู้เข้าชมสี่สิบคนเสียชีวิต ฮิลล์ซึ่งชนะการแข่งขันจึงกลายแชมป์โลกท่ามกลางความสูญเสียครั้งใหญ่ เขาเป็นหนึ่งในสองนักขับชาวอเมริกัน (ร่วมกับมารีโอ อันเดรตตี) และนักขับเพียงคนเดียวที่เกิดในสหรัฐอเมริกาที่ได้รับตำแหน่งแชมป์โลกประเภทนักขับ

ฮิลล์ถูกบรรยายว่าเป็นผู้ที่ตระหนักถึงอันตรายในการแข่งขันอยู่เสมอ เขากลับมาแข่งกับแฟร์รารีในฤดูกาล  เป็นฤดูกาลสุดท้าย และย้ายไปอยู่กับอาตีเอซเซและคูเปอร์เป็นเวลาสองฤดูกาล ก่อนจะเลิกแข่งรถที่นั่งเดี่ยวและแข่งเฉพาะรถสปอร์ตกับฟอร์ดและแชปาร์แรล เขายังได้ขับรถติดกล้องเพื่อถ่ายทำภาพยนตร์เรื่อง *[[กรังด์ปรีซ์ (ภาพยนตร์ พ.ศ. 2509)|กรังด์ปรีซ์]]* ของจอห์น แฟรงเกนไฮเมอร์ ในการแข่งขันฟอร์มูลาวันของฤดูกาล  หลังจากยุติอาชีพนักแข่งรถใน ค.ศ. 1967 ฮิลล์ดำเนินธุรกิจฟื้นฟูรถยนต์คลาสสิกและทำงานกับสื่อในวงการแข่งความเร็วอย่างรายการ*[[ไวด์เวิลด์ออฟสปอตส์ (รายการโทรทัศน์อเมริกัน)|ไวด์เวิลด์ออฟสปอตส์]]* ของช่องเอบีซี และนิตยาสาร*[[โรดแอนด์แทร็ก]]* บุตรชายของเขา เดริก เป็นนักแข่งรถในการแข่งขันอินเตอร์แนชันนัลฟอร์มูลา 3000 ตั้งแต่ฤดูกาล 2001 ถึง 2003 ฮิลล์เสียชีวิตเมื่อวันที่ 28 สิงหาคม ค.ศ. 2008 ด้วยภาวะแทรกซ้อนจากโรคพาร์คินสันที่ต่อสู้มานาน ฮิลล์มีชื่อบรรจุอยู่ในรุ่นแรกของหอเกียรติยศกีฬาท้าความเร็วแห่งอเมริกาใน ค.ศ. 1989 และหอเกียรติยศกีฬาท้าความเร็วนานาชาติใน ค.ศ. 1991

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ
* &nbsp;เข้าร่วมการแข่งขันด้วยรถติดกล้องเพื่อถ่ายทำภาพยนตร์เรื่อง *[[กรังด์ปรีซ์ (ภาพยนตร์ พ.ศ. 2509)|กรังด์ปรีซ์]]* (ค.ศ. 1966)

### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขัน 24 ชั่วโมง เลอม็อง

### ผลการแข่งขัน 12 ชั่วโมง ซีบริง

### ผลการแข่งขัน 24 ชั่วโมง เดย์โทนา

## หมายเหตุ

## อ้างอิง

## แหล่งข้อมูลอื่น

* 
* 
* 

หมวดหมู่:นักแข่งรถชาวอเมริกัน
หมวดหมู่:นักแข่งรถสูตรหนึ่งชาวอเมริกัน
หมวดหมู่:แชมป์โลกฟอร์มูลาวันประเภทนักขับ
หมวดหมู่:เสียชีวิตจากโรคพาร์คินสัน